Lucas Pratto

pisi|Lucas Pratto 2013. aastal Vélez Sarsfieldi särgis 2013. aastal Copa Libertadoresel
Lucas David Pratto (sündinud 4. juunil 1988 La Platas) on Argentina jalgpallur, kes mängib ründajana Argentina kõrgliiga klubis Vélez Sarsfield.

Pratto alustas klubikarjääri 2006. aastal kodumaal Boca Juniorsis. 2007. aastal läks ta laenule teise Argentina kõrgliiga klubisse, Tigre. 2008. aasta augustis liitus ta laenulepingu alusel Norra kõrgliiga klubiga Lyn. Hooajal 2009–10 oli ta veel laenul Argentina esiliiga klubis Santa Fe ja aastatel 2010–2011 Tšiili kõrgliiga klubis Universidad Católica, kellega tuli 2010. aastal Tšiili meistriks. 2011. aasta Lõuna-Ameerika klubide meistrivõistlustel Copa Libertadores lõi ta kuus väravat ning jõudis Universidad Católicaga veerandfinaali.

2011. aasta juunis liitus Pratto Itaalia kõrgliiga klubiga Genoa."Pratto, el nuevo delantero para el Genoa". Planetafichajes.net. 30.6.2011. Vaadatud 11.12.2018 Debüüdi Itaalia kõrgliigas tegi ta 11. septembril mängus Atalanta vastu. Esimese värava lõi ta liigas 18. detsembril mängus Bologna vastu, kuid see jäi ka tema ainsaks väravaks Itaalia kõrgliigas.

2012. aasta veebruaris suundus ta laenule Argentina kõrgliiga klubisse Vélez Sarsfield."Ufficiale, Pratto dal Genoa al Velez". Attualissimo.it Clacio. 7.2.2012. Vaadatud 11.12.2018 Hooajal 2012–13 võitis ta klubiga Argentina meistrivõistluste turniiri Torneo Inicial ja tuli lisaks hooaja lõplikuks meistriks, kui Vélez Sarsfield alistas finaalmängus Pratto väravast Newell's Old Boysi tulemusega 1:0. 2014. aastal valiti ta parimaks Argentina liiga mängijaks.

2014. aasta detsembris sõlmis Pratto nelja aasta pikkuse lepingu Brasiilia kõrgliiga klubiga Atlético Mineiro."Lucas Pratto reforça o Galo". Clube Atlético Mineiro. 16.12.2014. Vaadatud 11.12.2018 2015. aastal võitis ta klubiga Minas Geraisi osariigi meistrivõistlused Campeonato Mineiro. Sama aasta Brasiilia meistrivõistlustel lõi ta 13 väravat ning oli sellega klubi suurim väravakütt. Atlético Mineiro sai sel hooajal Brasiilia kõrgliigas teise koha. Kokku lõi ta klubi meeskonnas 41 väravat, millega on ta klubi ajaloo resultatiivseim mittebrasiilasest väravalööja.

2017. aasta veebruaris sõlmis ta lepingu teise Brasiilia kõrgliiga klubiga, São Paulo. Sama aasta Brasiilia kõrgliiga hooajal lõi ta seitse väravat.

2018. aasta jaanuaris müüs São Paulo Pratto 11,5 miljoni euro eest Argentina kõrgliiga klubile River Plate."São Paulo aceita proposta do River Plate e vende Lucas Pratto". globoesporte.globo.com. 8.1.2018. Vaadatud 11.12.2018

2018. aasta Copa Libertadorese finaalis kohtus River Plate Pratto kunagise koduklubi Boca Juniorsiga. Finaalseeria esimene mäng oli lõppenud 2:2 viigiga. Otsustavas mängus läks Boca Juniors esimese poolajal juhtima, kuid River Plate viigistas teisel poolajal Pratto väravat. Mäng läks lisaajale, kus River Plate vormistas 3:1 võidu ja võitis oma ajaloo neljanda Copa Libertadorese tiitli."Palju draamat pakkunud ajaloolise Lõuna-Ameerika finaali võitis River Plate". sport.err.ee. 10.12.2018. Vaadatud 10.12.2018 Hooaja 2020–21 teises pooles mängis ta River Plate'ist laenul Hollandi kõrgliiga klubis Feyenoord.

2021. aasta augustis naasis ta Vélez Sarsfieldi.https://www.transfermarkt.com/lucas-pratto/profil/spieler/59596 (vaadatud 19.2.2022)

Debüüdi Argentina jalgpallikoondises tegi Pratto 1. septembril 2016 MM-i valikmängus Uruguay vastu. Esimese värava lõi ta juba oma teises koondisemängus 6. septembril Venezuela vastu.

 Saavutused  
Universidad Católica
Tšiili Primera División: 2010
Vélez Sarsfield
Argentina Primera División: 2012 Inicial
Copa Campeonato: 2013
Supercopa Argentina: 2013
Atlético Mineiro
Campeonato Mineiro: 2015
River Plate
Copa Libertadores: 2018
Supercopa Argentina: 2017
Recopa Sudamericana: 2019
Copa Argentina: 2019

 Viited 

Kategooria:Argentina jalgpallurid
Kategooria:Boca Juniorsi mängijad
Kategooria:Genoa CFC mängijad
Kategooria:São Paulo FC mängijad
Kategooria:Clube Atlético Mineiro mängijad
Kategooria:Club Atlético River Plate'i jalgpallurid
Kategooria:Feyenoordi mängijad
Kategooria:Serie A mängijad
Kategooria:Sündinud 1988